Mäletan, kuidas üritasin kunagi üht Slayeri albumit arvustada. Kui bänd annab konstantselt välja ühte ja sama albumit, on arvustust ka fännina raske kirja panna. Hea on ikka arvustada albumeid, mis eelmisest erinevad ja mille puhul tekib eelmisega mõnus võrdlusmoment. Korduvate motiividega on ka Electric Wizard, kes leidsid ühel hetkel oma soovitud punkti ja ei lahku sealt vast iialgi.
#000001
Mis punktis Electric Wizard siis on? Ikka selles vanas heas musta maagia, kuuekümnendate tumedama psühhedeelia ning surmakummardamise punktis. Eks selle „Time To Die” albumiga oli ka üsna selge, mida kuulaja sealt leida võib. Selles mõttes on EW hea ning turvaline – tean, mida sealt saan ja nad annavad kamaluga.
#000002
Lugude temaatika on eluvaenulik, ekstreemselt misantroopne ja põhimõtteliselt täis puhast negatiivsust. Selles plaanis on album teistest ekstreemsem, kuigi muusikatempo voolab endiselt pigina. Aaaaaaeglane ja moonutatud, lindistatud seitsmekümnendate stuudiotehnikaga. 2004. aasta „Dopethrone” oma sügava vibratsiooniga meeldis rohkem, olles kuula-õigete-kõlaritega-ja-aknad-klirisevad-ja-värisevad-sügav. Kõige ligipääsetavam EW album on aga siiski „Witchcult Today” (2007), mille lugudel on teatud funk’i elemendid ja mõnus gruuv.
#000003
EW kõlab pilves peaga palju paremini, sest sellises konditsioonis on bändiliikmed selle ka lindistanud. Korraga tuleb peale nii palju pimedust. Liikmed ise oleksid küllap rahul, kui keegi nende muusikat kuulates psühhoosi satuks. Selline suhtumine on väga mässumeelne ja võiks öelda, et suisa mäss inimkonna vastu. Ent kui lähemale minna, selgub, et nad on hoopis õrna hingega ja ei suuda taluda ühiskonna silmakirjalikkust ja kuritegusid ning soovivad lahendusena puhast hävingut. Sealt ka too nihilismielement.
#000004
Tavaline on uue albumi väljatuleku puhul see, et seda tembeldatakse kas väga nõrgaks või väga tugevaks. Raskemuusikakuulajad on väga kindla visiooniga ses osas, milline nende lemmikbänd peaks olema ja kuidas kõlama. Fännid on see kultus, millest ja kellele EW laulab. Nišimuusikakuulajatele ütleb EW seekord, et surge lõpuks ära. Muidugi käib ka see nihilismi juurde, et ei tohiks vast kedagi fännata. No ei tohiks ju millestki hoolida. Samas – siis võiks Electric Wizard valmistada hoopis fänne võõrandava biitlite kaveralbumi ja kõik põhimõtteliselt õhku lasta. Kui vaid!
#000005
Noppisin sellelt albumilt paar catchy’mat lugu välja, ehk ajapikku kõlavad ka ülejäänud lood paremini. „Time To Die” meeldib mulle rohkem kontseptuaalse kunstiteose kui muusikaalbumina. Suhtumine meeldib, nägemus ja käitumine ka. Üldiselt valib EW uute albumite tarvis ka natuke teise temaatika, või on bändi liikmeskonna muutus kaasa toonud natukene uue saundi. Kultuse liikmena ootan tagasi seda „Witchcult Today” gruuvi. Muidu aga – 666.
#000006
Esmakordselt ilmus „Cocaine Death” 2008. aastal kogumikplaadina, koosnedes varasemalt kolmel kassetil välja antud lugudest. Väidetavalt leidis Fernow selle jaoks inspiratsiooni „pahelise ööelu glamuurist ja hävituslikust olemusest”. Kergena seda muusikat võtta ei saa. Enamik sellest on päris ebameeldiv, kuid samal ajal silmapaistvalt jõuline.
#000008
Albumi nimi on küll „Sompa”, kuid bänd on Kohtla-Järvelt – alustas 1992 ja salvestamiseni jõudis viis aastat hiljem, plaadi eneseni „postuumselt” ometi alles nüüd. Koht loeb – olnuks nad mujalt, oleks see siin ka teistsugune jutt. Ise Kohtla-Järvel sündinuna, ent sealt peagi ära kolinuna, jäin albumit kuulama kui üht võimalikku isiklikku alternatiivajalugu – mis siis, kui oleksin sinna linna jäänud?
#000010
Sügise saabudes muutuvad kuulatavamaks kolm bändi: Opeth, Nachtmystium ja Electric Wizard. Võib spekuleerida, miks just selline muusika pimeduse saabumise perioodil meeldivamalt kõlab. Ratsionaalseid põhjuseid tõenäoliselt ei olegi. Jalutasin linna ja kogu selle kolletuva lehemassi taustal kõlab see muusika palju paremini. Loodus näiliselt sureb, mädaneb ja kõduneb. Aga vaatame natukene sügavamalt, peaaegu hauast.
#000011